22. 12. 94 De Europæiske Fællesskabers Tidende Nr. L 332/29 KOMMISSIONENS FORORDNING (EF) Nr. 3149/94 af 21. december 1994 om fravigelse af forordning (EØF) nr. 2604/90 for så vidt angår sanering af Fællesskabets produktion af æbler KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1200/90 af 7. maj 1990 om sanering af Fællesskabets produktion af æbler (1), senest ændret ved forordning (EF) nr. 1890/94 (%, særlig artikel 6, under henvisning til traktaten om Østrigs, Finlands og Sveriges tiltrædelse, særlig artikel 149, stk. 1, og ud fra følgende betragtninger : Ifølge Kommissionens forordning (EØF) nr. 2604/90 af 7. september 1990 om gennemførelsesbestemmelser til Rådets forordning (EØF) nr. 1200/90 om sanering af Fællesskabets produktion af æbler, og om ændring af forordning (FØF) nr. 3322/89 om fastsættelse af de udlø- sende begivenheder i sektoren for frugt og grøntsager (?), ændret ved forordning (EF) nr. 2264/94 (?), er fristen for indgivelse af ansøgninger om rydningspræmie for produktionsåret 1994/95 fastsat til den 1. december 1994 ; Østrig og Sverige har allerede anmodet om at deltage i Fællesskabets rydningsprogram for æbler ; det er hensigts- mæssigt at efterkomme denne anmodning ; medlemssta- terne har i øvrigt af forskellige administrative årsager først sent afsluttet deres lovgivningsarbejde ; derfor bør fristen for indgivelse af ansøgninger genåbnes for januar 1995; Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Uanset artikel 3, stk. 1, i forordning (EØF) nr. 2604/90 kan ansøgningen om rydningspræmie indgives til de kompetente myndigheder i januar måned 1995. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1995. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 21. december 1994. ()) EFT nr. L 119 af 11. 5. 1990, s. 63. ( EFT nr. L 197 af 30. 7. 1994, s. 41. () EFT nr. L 245 af 8. 9. 1990, s. 23. ( EFT nr. L 246 af 21. 9. 1994, s. 2. På Kommissionens vegne René STEICHEN Medlem af Kommissionen